Diari Oficial de la Generalitat Valenciana


Sumari del DOGV 5525, del 01-06-2007 (2007/6690)

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de Colaboración entre la Generalitat, a través de la Conselleria de Benestar Social, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, per a dur a terme el Programa Integral d'Atenció a les Persones que Exercicen la Prostitució en els Carrers de la Ciutat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6690


Data del document
:   22-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * València
    * administració local
    * organització benèfica
    * cooperació administrativa
    * administració central
    * prostitució

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de Colaboración entre la Generalitat, a través de la Conselleria de Benestar Social, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, per a dur a terme el Programa Integral d'Atenció a les Persones que Exercicen la Prostitució en els Carrers de la Ciutat de València. [2007/6690]  
La Generalitat, després de la tramitació prèvia reglamentària, a través de la conselleria de Benestar Social, de l'administració general de l'Estat a través de la Delegació del Govern a la Comunitat Valenciana, de l'Ajuntament de València i de Cáritas Diocesana de València, ha subscrit el 5 de març de 2007, el Conveni de Col·laboració per a dur a terme el Programa Integral d'Atenció a les Persones que Exercixen la Prostitució en els Carrers de la Ciutat de València, i en compliment del que establix l'article 8.2, de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 0405/2007, i que figura com a annex d'esta resolució.  
València, 22 de maig de 2007.- La directora general de Relacions amb les Corts i Secretariat del Govern: Angélica Such Ronda.  
Conveni de Col·laboració entre la Generalitat, a través de la conselleria de Benestar Social, l'administració general de l'Estat, a través de la Delegació del Govern en la Comunitat Valenciana, l'Ajuntament de València i Cáritas Diocesana de València, per a dur a terme el Programa Integral d'Atenció a les Persones que Exercixen la Prostitució en els carrers de la Ciutat de València  
València, 5 de març de 2007  
Reunits  
D'una part, la consellera de Benestar Social, Alicia de Miguel García, en representació de la Generalitat i fent ús de les facultats que li conferix la Llei 5/1983, de 30 de desembre, modificada per la Llei 1/2002, autoritzada per l'acord del Consell, de 2 de març de 2007.   
L'alcaldessa de l'Ajuntament de València, Rita Barberá Nolla, en nom i representació del referit ajuntament, d'acord amb la legislació de règim local vigent i l'acord de la Junta de Govern Local, de 2 de febrer de 2007.  
El delegat del Govern de la Comunitat Valenciana, Antonio Bernabé García, fent ús de les facultats que la llei li conferix.  
I d'una altra, la directora de Cáritas Diocesana de València, Mª de la Concepción Guillén Paredes en nom i representació d'esta, autoritzada pel vigent estatut de la institució.  
Actuen en nom i representació de les corporacions a què representen, i els càrrecs dels quals consten per notorietat, es reconeixen capacitat legal suficient per a l'atorgament del present conveni de col·laboració, i a este efecte   
Manifesten  
Primer. Que la Llei de la Generalitat 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, garantix, en el seu títol preliminar, article 1r, a tots els ciutadans la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.  
Segon. A causa de les problemàtiques generades per la prostitució es va iniciar l'any 2001 un treball interdisciplinari d'atenció integral als qui l'exercixen.   
La unitat d'atenció integral va complir notablement l'objectiu de conéixer les variables que estan incidint en la problemàtica de les esmentades dones i que determinen quins factors econòmics i socials són de major rellevància i que podran possibilitar dur a terme una tasca més especialitzada encaminada a aconseguir objectius d'inserció en aquelles dones la demanda de les quals va en este sentit.  
Tercer. Es proposa, per tant, la realització d'un programa, en coordinació amb totes les institucions i organitzacions firmants, les bases essencials dels qual són: la prevenció, sensibilització, acompanyament i intervenció amb les persones que es prostituïxen en els carrers de la ciutat de València, així com la informació sobre tots els tipus de recursos de què es disposa i la creació una comissió tècnica de seguiment del dit programa.  
Clàusules  
Primera. Objecte del conveni  
La col·laboració entre les distintes entitats per a la realització d'un Programa d'Atenció a Persones que Exercixen la Prostitució en els Carrers de la Ciutat de València.  
Segona. Actuacions que cal desenvolupar  
Per a la consecució d'este fi les parts es comprometen a:  
1. Posar en comú per a la deguda execució del programa que constituïx l'objecte del present conveni, els recursos ordinaris de què disposen, i que es concreten de la manera següent:  
a) Generalitat  
Conselleria de Benestar Social  
- Finançar els costos de personal de l'equip d'especialistes que contractarà Cáritas Diocesana per al desplegament del programa i les despeses generals que se'n deriven.  
La conselleria de Benestar Social coordinarà la col·laboració d'altres departaments de l'administració de la Generalitat.  
Conselleria de Sanitat:  
- Obtenció de la Targeta Solidària.  
- Centre d'Informació i Prevenció de la Sida (CIPS)  
- Centre de suport al Centre d'Atenció a Persones sense Sostre (CAST)  
b) Ajuntament de València  
- Centres municipals de Servicis Socials  
- Centre d'atenció a persones sense sostre  
- Quatre places en el pis per a dones immigrants  
- Prestacions socials (ajudes)  
- Fins a vint ajudes d'entrada en habitatge  
- .Centre Municipal d'Informació i Orientació a la Dona (CMIO)  
- Centre de Suport a la Immigració (CAI)  
- Bus Solidari  
c) Delegació de Govern de la Comunitat Valenciana  
- Oficina d'Estrangers a València, que prestarà assessorament tècnic en coordinació amb els assessors jurídics disposats en el programa.  
2. Cáritas Diocesana contractarà un equip de professionals especialitzats per al desenvolupament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció laboral i assumirà els gastos generals derivats del desplegament del programa.  
Tercera. Finançament  
La Generalitat, amb l'Ajuntament de València, d'acord amb la seua programació anual i dins de les seues possibilitats competencials i pressupostàries, en el marc de subvencions previst en la legislació vigent, establixen l'aportació de les ajudes econòmiques en un total de noranta-un mil cent setze amb noranta-set euros (91.116,97 euros), que seran aportats per cada una de les institucions mencionades, d'acord amb el detall següent:  
Per part de la Generalitat a través de la conselleria de Benestar Social, seixanta-sis mil cinc-cents huitanta euros (66.580 €), a través de la línia de subvenció T 4965, denominada «PI Atenció Prostitució València», aplicació pressupostària 04.74.88.966.16.6, del Pressupost de la Generalitat per a l'exercici de 2007.  
El pagament de l'aportació de la Generalitat s'efectuarà, en tractar-se d'una activitat de servicis socials especialitzats, i d'acord amb el que establix l'article 32.1.c), segon paràgraf, de la Llei 11/2006, de 27 de desembre, de Pressupostos de la Generalitat per a l'exercici 2007, de la manera següent:  
a) Un 60% del seu import es lliurarà a la firma del present conveni.  
b) El 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
La justificació consistirà en la presentació de documents acreditatius de la despesa, per part de Cáritas Diocesana, de gastos de naturalesa corrent, generats per la realització de l'objecte del present conveni d'acord amb les regles següents:  
a) Els justificants presentats hauran de ser originals o fotocòpies degudament compulsades i corresponents a l'exercici de 2007.  
b) Les factures i els seus documents substitutius, hauran de complir els requisits establits en el Reial Decret 1496/2003, de 28 de novembre, pel qual s'aprova el reglament amb què es regulen les obligacions de facturació i es modifica el Reglament de l'IVA.  
Cáritas Diocesana haurà de presentar, amb anterioritat al 15 de novembre de 2007, documentació justificativa de la totalitat de la subvenció concedida o, si més no, i sempre que això siga possible d'acord amb el que establix la Llei de Pressupostos per a l'exercici de 2007, del percentatge que possibilite el lliurament del 100%; en este últim supòsit, la resta de la documentació justificativa haurà de presentar-se amb anterioritat al 15 de gener de 2008.  
En tractar-se d'una entitat sense ànim de lucre, i considerant que l'import de la subvenció no supera el que establix l'article 47 bis 3.A.b), del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny d'1991, del Consell de la Generalitat, l'entitat no haurà de presentar les garanties corresponents per les bestretes de pagament regulades en els paràgrafs anteriors.  
Per part de l'Ajuntament de València vint-i-quatre mil cinc-cents trenta-sis amb noranta-set euros (24.536,97 €), a través de la partida pressupostària EC 150/313/48969 del Programa Pressupostari de l'Ajuntament de València per a l'exercici 2007.  
Les subvencions assenyalades seran destinades al finançament de la contractació de l'equip de professionals especialitzats a què es fa referència en el número 2 de l'estipulació segona, i a fer front a les despeses generals de la posada en marxa del dit programa.  
Quarta. Programa específic d'actuació  
La ONG firmant participarà, junt amb les anteriors institucions, en el disseny i planificació del programa específic d'actuació, i al seu torn, contractarà el personal especialitzat i els mitjans materials necessaris per a la seua posada en marxa.  
Este personal desenvoluparà, fonamentalment, funcions relacionades amb la sensibilització, prevenció, intervenció, assistència i acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.  
Per a tal fi, i tenint en compte els mitjans disposats, Cáritas Diocesana de València rebrà de l'Ajuntament de València i de la Generalitat la quantitat de noranta-un mil cent setze amb noranta-set euros (91.116,97 euros) referits en la clàusula tercera.  
Quinta. Comissió de Seguiment   
Es mantindrà la Comissió Tècnica de Seguiment i Avaluació del present conveni, ja constituïda en anys anteriors, composta per un tècnic adscrit a cada una de les institucions i la ONG firmants del present conveni i un representant del col·lectiu a què es destinen les actuacions. La mencionada comissió es reunirà cada dos mesos, amb l'objectiu d'avaluar el funcionament del programa, proposar les mesures correctores d'este i dirimir els problemes d'interpretació i aplicació que puguen sorgir en el desenvolupament del present conveni. No obstant, podrà ser convocada amb caràcter extraordinari per qualsevol dels seus membres.  
Esta comissió que tindrà el caràcter d'òrgan col·legiat, designarà d'entre els seus membres un president i un secretari, aplicant-s'hi el règim jurídic de les administracions públiques i del procediment administratiu comú, en la redacció efectuada per la Llei 4/1999, de 13 de gener.  
Sexta. Control i justificació de la subvenció  
La comissió de seguiment arreplegada en el paràgraf anterior serà la responsable del control i l'aplicació dels fons subvencionats per a l'execució del programa específic d'actuació, finançat segons el que preveu el present conveni. Per a justificar estos, la ONG haurà de presentar els contractes formalitzats, així com les factures dels gastos ocasionats per l'adquisició de mitjans materials necessaris per a l'execució del programa específic.  
La justificació de les despeses originades per raó de les actuacions finançades a càrrec dels fons previstos en l'estipulació tercera, s'efectuarà d'acord amb el que disposa el Text Refós de la Llei d'Hisenda Pública de la Generalitat i les normes que s'hi apliquen, en cada cas, atenent a l'origen dels fons, pels servicis de Gestió Econòmica de cada institució.  
Sèptima. Obligacions de Cáritas Diocesana  
Cáritas Diocesana de València es compromet a:  
- Realitzar l'activitat o adoptar el comportament que fonamenta la concessió de la subvenció  
- Justificar el compliment dels requisits i condicions, així com la realització de l'activitat i el compliment de la finalitat que determina la concessió o el gaudi de la subvenció; a este efecte haurà de presentar, amb anterioritat al 31 de gener de 2008, una memòria final on es farà constar la realització de l'objecte del present conveni, que inclourà una relació individualitzada de les actuacions realitzades amb anterioritat al 31 de gener de 2008.  
- Justificar davant de la Direcció General de Servicis Socials el fet de no estar sotmés en cap causa de prohibició per a obtindre la condició de beneficiari, d'acord amb el que establix l'article 13 de la Llei 38/2003, de 17 de novembre, General de Subvencions, i el compliment d'obligacions de reintegrament de subvencions, que si és el cas, se li hagueren exigit.  
- Sotmetre's a les actuacions de comprovació, que efectue la Generalitat, així com qualssevol altres de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
- Disposar dels llibres comptables, registres diligenciats i de la resta de documents degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
- Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
- Procedir al reintegrament dels fons percebuts en els supòsits previstos en l'article 37 de la Llei 38/2003, General de Subvencions.  
- Comunicar l'obtenció de subvencions o ajudes per a la mateixa finalitat procedents de qualsevol administració o ens públic o privat.  
Octava. Conseqüències de l'incompliment  
Es podrà dictar una resolució de minoració o desistiment sense efectes i en tot cas, de reintegrament de quantitats percebudes i d'exigència dels interessos de demora des del moment del pagament, en els supòsits de l'article 37 de la Llei 38/2003, de 17 de novembre, General de Subvencions.  
Novena. Resolució  
En el cas que la ONG firmant, no fera les actuacions dimanants del present conveni, qualsevol de les institucions que es comprometen a aportar els fons per al seu finançament podrà procedir a la resolució del conveni.  
Desena. Vigència  
El present conveni obligarà les parts des del moment que siga aprovat per tots els òrgans competents en cada cas i estendrà la seua vigència fins al 31 de desembre de l'any 2007.   
Onzena. Normativa aplicable  
El present conveni es regirà, en allo que no hi estiga previst, per la regulació que per a les transferències establix la Llei d'Hisenda Pública de la Generalitat, així com per la Llei 38/2003 de 17 de novembre, General de Subvencions i per la resta de legislació concordant i d'aplicació.  
Les parts, una vegada llegit el present conveni, procedixen a la seua firma en cinc exemplars en prova de conformitat, al lloc i en la la data indicats a dalt i s'entrega, en el mateix acte, un exemplar a cada una de les parts.  
La consellera de Benestar Social: Alicia de Miguel García.  
El delegat del Govern en la Comunitat Valenciana: Antonio Bernabé García.  
L'alcaldessa de l'Ajuntament de València: Rita Barberá Nolla.  
La directora de Cáritas Diocesana de València: Concepción Guillén Paredes.  
El titular de l'òrgan de suport de la Junta de Govern Local: Francisco Javier Vila Biosca.